stanford-oval/wikipedia huggingface dataset:
פיטר סרפינוביץ'
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | מלחמת הכוכבים - פרק 1: אימת הפנטום | Star Wars: Episode I – The Phantom Menace | דארת' מול (דיבוב) |  |
| 2001 |  | Calcium | מדען | סרט קצר; גם כותב ומפיק |
| 2003 |  | Hello Friend | קול באימייל | סרט קצר |
| 2004 | מת על המתים | Shaun of the Dead | פיט |  |
| 2004 |  | The Calcium Kid | דייב קינג |  |
| 2005 |  | Ripley Under Ground | נייג'ל |  |
| 2006 | שישים ושש | Sixty Six | הדוד ג'ימי / מר רובנס / פרשן כדורגל |  |
| 2007 | פלאנט טרור | Grindhouse |  |  |
| 2007 | לרוץ בשבילה | Run Fatboy Run | פרשן ספורט |  |
| 2008 | סיפורי שפת הנחל | Tales of the Riverbank | תפקידים שונים |  |
| 2009 | טיפול זוגי | Couples Retreat | סטנלי |  |
| 2010 |  | The Best and the Brightest | קלארק |  |
| 2011 | להרוג את בונו | Killing Bono | המונד |  |
| 2013 | סוף העולם | The World's End |  | ללא קרדיט |
| 2013 |  | Underdogs | לוקו (דיבוב) | גרסה בריטית |
| 2014 | החבובות - מבוקשות | Muppets Most Wanted | שומר | ללא קרדיט |
| 2014 |  | SOS: Save Our Skins | אנדרו (דיבוב) |  |
| 2014 |  | Pudsey the Dog: The Movie | אדוארד הסוס (דיבוב) |  |
| 2014 | שומרי הגלקסיה | Guardians of the Galaxy | דנריאן גארת'אן סאאל |  |
| 2015 | מרגלת | Spy | אלדו |  |
| 2016 | לשיר | Sing | מרקוס "ביג דדי" | דיבוב |
| 2017 | פורשים בסטייל | Going in Style | מרפי |  |
| 2017 |  | An Ordinary Man |  |  |
| 2017 | ג'ון וויק 2 | John Wick: Chapter 2 | סוחר נשק |  |
| 2019 | חיים שלי | Last Christmas | מפיק תיאטרון |  |
| 2021 | לשיר 2 | Sing 2 | מרקוס "ביג דדי" | דיבוב |
| 2022 | בית הספר לטוב ולרע | The School for Good and Evil |  |  |
| 2022 | הקפסולה | The Bubble |  |  |
| 2022 |  | Aqua Teen Forever: Plantasm | ניל | דיבוב |
| 2023 | מרד התרנגולים: עלייתם של הנאגטס | Chicken Run: Dawn of the Nugget | רג'ינלד סמית' | דיבוב |
| 2025 | הדרקון הראשון שלי | How to Train Your Dragon |  |  |
| TBA |  | Jingle Bell Heist |  |  |
הערות שוליים

↑  Philby, Charlotte (29 August 2008). "My Secret Life: Peter Serafinowicz, Actor and comedian, age 36". The Independent.
↑  "Exclusive Interview – Peter Serafinowicz". Hey Guys. 29 September 2011.
↑  '"`UNIQ--templatestyles-00000002-QINU`"'"Rose d'Or Winners 2008" (PDF). Rose d'Or AG. 6 במאי 2008. אורכב מ-המקור (PDF) ב-30 במאי 2008. נבדק ב-7 במאי 2008. {{cite web}}:  (עזרה)
↑  '"`UNIQ--templatestyles-00000004-QINU`"'Powder Blue Internet Business Solutions. "Say 'Hebbo' to Tarvuism!". chortle.co.uk.
↑  Andreeva, Nellie (11 July 2010), "Peter Serafinowicz Joins 'Running Wilde'", Deadline Hollywood, retrieved 12 July 2010
↑  "Danny, the Champion of the World". Penguin Books. Retrieved 20 November 2015
↑  '"`UNIQ--templatestyles-00000008-QINU`"'"Peter Serafinowicz Moves to Directing with 'I See What You Did There'". firstshowing.net. 15 ביולי 2013. נבדק ב-17 ביולי 2013. {{cite news}}:  (עזרה)
↑  '"`UNIQ--templatestyles-0000000A-QINU`"'"Peter Serafinowicz Directing I See What You Did There". empireonline.com. 16 ביולי 2013. נבדק ב-17 ביולי 2013. {{cite news}}:  (עזרה)
↑  '"`UNIQ--templatestyles-0000000C-QINU`"'Brown, Brigid (5 בספטמבר 2014). "BBC Radio Brings Neil Gaiman and Terry Pratchett's Good Omens to Life". BBC America. נבדק ב-6 בספטמבר 2014. {{cite news}}:  (עזרה)
↑  Cesista, Eve (25 March 2016). "'Guardians of the Galaxy 2' Actor Peter Serafinowicz Confirms 'The Tick' Role". Aussie Network News.
↑  '"`UNIQ--templatestyles-0000000F-QINU`"'Cameron K McEwan (26 בספטמבר 2015). "Peter Serafinowicz joins Doctor Who – more Star Wars actors who have done the same". metro.co.uk. Metro News. נבדק ב-28 בפברואר 2016. {{cite web}}:  (עזרה)
↑  Goldman, Eric (18 August 2016). "The Tick: 'Pilot' Review". IGN
↑  '"`UNIQ--templatestyles-00000012-QINU`"'Philby, Charlotte (30 באוגוסט 2008). "My Secret Life: Peter Serafinowicz". The Independent. London. נבדק ב-10 בספטמבר 2008. {{cite news}}:  (עזרה)
| --- | --- |
בקרת זהויות :  BnF: cb14520374c (data)  ISNI: 0000 0003 6106 3921  LCCN: no2011126114  MusicBrainz: f2592ef6-e641-4dbb-bb6d-ff4e9d0a5bd1  SUDOC: 077445384  VIAF: 223444766   WorldCat (עם VIAF): 223444766 
סרפינוביץ' בפאנל של הסדרה "Look Around You" בקומיק-קון, סן דייגו בשנת 2010
ויקטוריה פדרטי

| --- | --- |

 לידה:  23 במרץ 1995 (בת 29) פילדלפיה, פנסילבניה, ארצות הברית 
 מדינה:  ארצות הברית 
 תקופת הפעילות:  מ-2014 
 מקום לימודים:  אוניברסיטת קרנגי מלון
 פרופיל ב-IMDb
 
ויקטוריה פדרטי (באנגלית: Victoria Pedretti; נולדה ב-23 במרץ 1995) היא שחקנית קולנוע וטלוויזיה יהודייה-אמריקאית.
ביוגרפיה

פדרטי נולדה בפילדלפיה, פנסילבניה שבארצות הברית. שלושה מארבעת הסבים והסבתות שלה היו ממוצא איטלקי, בעוד שסבתה מצד אמה הייתה יהודייה, ופדרטי אף חגגה בת מצווה. היא אמרה שהיא גדלה עם התעללות רגשית, אבל אמרה על הוריה שהיא "אוהבת אותם מאוד והם ניסו כמיטב יכולתם". היא אובחנה עם ADHD כשהייתה בת שש.
היא למדה בבית הספר התיכון "פנסברי פיירלס הילס". בשנת 2017 סיימה לימודי תואר ראשון מבית הספר לדרמה באוניברסיטת קרנגי מלון בפיטסבורג. היא חשפה בראיון ב-2020 שנאמר לה על ידי המורים שלה באוניברסיטה שלא להמשיך בקריירת משחק.
קריירה

פדרטי החלה לשחק בקולנוע בשנת 2014, והופיעה בשני סרטים קצרים עצמאיים.
בשנת 2018 גילמה את אלינור "נל" קריין ואנס בסדרת האימה של נטפליקס; "מי מתגורר בבית היל". הופעתה זכתה לשבחים מצד המבקרים, והיא הייתה מועמדת לפרס סאטורן ולפרסי הסרטים והטלוויזיה של MTV. בשנת 2020 גילמה את דמותה של דניאל "דני" קלייטון בסדרת ההמשך, "מי מתגורר באחוזת בליי".
בשנת 2019 הופיעה פדרטי בתפקיד לסלי ואן האוטן, הידועה יותר בשם לולו, בסרטו של קוונטין טרנטינו "היו זמנים בהוליווד". הסרט זכה להצלחה מסחרית. באותה שנה גילמה את דמותה של לאב קווין בעונה השנייה של סדרת הטלוויזיה "את" מבית נטפליקס. בשנת 2021 חזרה לגלם את הדמות בעונה השלישית של הסדרה.
בשנת 2020 שיחקה בסרט הדרמה הביוגרפי "שירלי" אודות הסופרת האמריקאית שירלי ג'קסון; הסרט זכה לביקורות חיוביות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | היו זמנים בהוליווד | לסלי ואן האוטן (אנ') |  |
| 2020 | שירלי | קתרין |  |
| 2023 | Origin | אירמה אקלר |  |
| 2024 | Ponyboi | אנג'ל |  |
| TBA | The Book of Jobs | קלאודיה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | מי מתגורר בבית היל | "נל" קריין ואנס | תפקיד ראשי; 10 פרקים |
| 2019–2021 | את | לאב קווין | תפקיד ראשי (עונות 3-2); 20 פרקים |
| 2020 | סיפורים מופלאים | אוולין פורטר | פרק: "The Cellar" |
| 2020 | מי מתגורר באחוזת בליי | דניאל "דני" קלייטון | תפקיד ראשי; 9 פרקים |
פרסים

| שנה | פרס | קטגוריה | יצירה | תוצאה |
| --- | --- | --- | --- | --- |
| 2019 | פרסי הסרטים והטלוויזיה של MTV | ביצועים מפחידים ביותר | מי מתגורר בבית היל | מועמדות |
| 2019 | פרס סאטורן | שחקנית המשנה הטובה ביותר (הופעה בשירות הזרמה) | מי מתגורר בבית היל | מועמדות |
פרדיקס השני, מלך מוקדון

פרדיקס השני (ביוונית: Περδίκκας Β; המאה ה-5 לפנה"ס) היה מלך מוקדון, שנודע בעיקר בתקופת המלחמה הפלופונסית במהלכה העתיק את נאמנותו מצד לצד.
לקריאה נוספת

תוקידידס. תולדות מלחמת פילופוניס. תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט (1959).
משה עמית, תולדות יוון הקלאסית, הוצאת מאגנס, תשס"ב. (הספר בקטלוג ULI)
הערות שוליים

↑  תוקידידס, ספר ראשון, 56.
↑  משה עמית, "תולדות יוון הקלאסית", עמ' 357
↑  תוקידידס, ספר ראשון, 57.
↑  תוקידידס, ספר ראשון, 58. עמית, עמ' 57.
↑  תוקידידס, ספר ראשון, 59.
↑  תוקידידס, ספר ראשון, 61.
↑  תוקידידס, ספר ראשון, 62.
↑  תוקידידס, ספר ראשון, 63.
↑  עמית עמ' 363.
↑  תוקידידס, ספר שני, 101.
↑  תוקידידס, ספר רביעי, 78.
↑  תוקידידס, ספר רביעי, 83.
↑  תוקידידס, ספר רביעי, 82.
↑  עמית עמ' 370.
↑  תוקידידס, ספר רביעי, 124.
↑  תוקידידס, ספר רביעי, 125.
↑  תוקידידס, ספר רביעי, 128.
↑  תוקידידס, ספר רביעי, 132.
↑  תוקידידס, ספר חמישי, 83.
↑  עמית עמ' 383.
| --- | --- |
בקרת זהויות :  BnF: cb17720565q (data)  GND: 1161567127  VIAF: 1152561482615440687   WorldCat (עם VIAF): 1152561482615440687
המסור 8

| --- | --- |

 בימוי:  מייקל ספיריג, פיטר ספיריג 
 הופק בידי:  גרג הופמן, ג'יימס ואן, אורן קאולס, לי וונל 
 תסריט:  ג'וש סטולברג, פיט גולדפינגר 
 עריכה:  קווין גרוואטרט 
 שחקנים ראשיים:  טובין בל (פאזל) לורה ונדרוורט Paul Braunstein מנדלה ואן פיבלס האנה אמילי אנדרסון מט פסמור קאלום קית' רני בריטני אלן 
 מוזיקה:  צ'רלי קלוסר 
 מדינה:  ארצות הברית 
 חברת הפקה:  ליונס גייט אנטרטיינמנט, סרטי טוויסטד 
 חברה מפיצה:  ליונסגייט פילמס, הולו 
 שיטת הפצה:  וידאו על פי דרישה 
 הקרנת בכורה:  2 בנובמבר 2017 
 משך הקרנה:  92 דק' 
 שפת הסרט:  אנגלית 
 סוגה:  סרט ספלאטר, סרט פשע 
 הכנסות באתר מוג'ו:   saw2017
 סרט קודם:  המסור 7
 סרט הבא:  המסור: המעגל נסגר 
 jigsawsaves.com
 דף הסרט ב־IMDb
 
המסור 8 (באנגלית: Jigsaw) הוא סרט אימה השמיני בסדרת סרטי "המסור". הסרט יצא לאקרנים בארצות הברית ב-27 באוקטובר 2017. את הסרט ביימו האחים ספיריג על פי תסריט מאת ג'וש סטולברג ופיטר גולדפינגר.
העלילה עוקבת אחר קבוצת אנשים שמוצאת את עצמה נאלצת להשתתף בסדרה של "משחקים" רצחניים בתוך אסם בזמן שהמשטרה חוקרת סדרה חדשה של רציחות שמתאימות לשיטת הפעולה של רוצח הפאזל, שמת כבר כמעט עשור.
במקור "המסור 7" יועד להיות הסרט האחרון בסדרה, אך חברת Lionsgate Films החליטו להפיק סרט המשך לאחר שקיבלו תסריט ששכנע אותם.
הסרט זכה בעיקר לביקורות שליליות מהמבקרים, אך זכה להצלחה מסחרית והכניס 103 מיליון דולר ברחבי העולם מול תקציב של 10 מיליון דולר. הסרט התשיעי בסדרה, "המסור: המעגל נסגר", יצא לאקרנים ב-2021.
עלילת הסרט

הבלשים בראד האלורן וקית' האנט רודפים אחר אדגר מונסון, פושע המכור למת', שטוען כי הוא חייב להתחיל "משחק" בתמורה להישרדותו. בזמן שמפעיל מכשיר מרחוק, ונורה.
חמישה אנשים - מיטש, אנה, ראיין, קרלי ואדם מחוסר הכרה - מתעוררים בתוך אסם עם דליים על ראשיהם ושלשלאות על צווראם, וברקע, מושמעת הקלטה של ג'ון קרמר שמצהיר שכל אחד מהנבדקים חייב לתרום דם לפני שהשלשלאות מושכות אותם אל עבר המסורים. רוב הקבוצה שורדת, פרט לאדם המחוסר הכרה. במשחק הבא שלהם, מגלים שקרלי גונבת אנרנקים מדי יום, וגרמה למותה של אישה אסתמטית. כדי להציל את הקבוצה מתלייה; קרלי חייבת להזריק אחת משלושת המחטים - תרופה, תמיסת מלח או חומצה. היא מסרבת, אך ראיין מזריק לה את שלושתם, הורג אותה ומציל את האחרים. במשחק השלישי שלהם, ראיין מנסה להימלט מהאסם, אך נופל דרך לוחות רצפה רופפים, ורגלו נלכדת בחוטים, ואנה ומיטש נלכדים בתוך ממגורה. בהקלטה של ג'ון שמצהיר כי ראיין צריך להושיט בידית כדי להשתחרר לחופשי. בינתיים בממגורה, מתמלא חול ונופלים כלים חדים מעל אנה ומיטש, מה שמאלץ את ראיין להושיט בידית, וגורם לכריתת רגלו.
האלורן והאנט חוקרים את גופתיהם של שני הנבדקים הראשונים שמתו. השניים טוענים כי מותם תואם את דרכי הפעולה של ג'ון. האלורן הופך לחשוד בפתלוגים, לוגאן נלסון ואלינור בונוויל. אלינור מגלה ללוגאן שהיא חובבת את מלכודותיו ופעולותיו של ג'יגסו, אך חוששת שזה עלול להפליל אותה. מאוחר יותר, מונסון נחטף מבית החולים.
באסם, מיטש מתגלה כמי שמכר את אופנוע פגום לאחיינו של ג'ון, מה שגרם למותו. במשחקו, מיטש נתלה בכף רגלו ומתחתיו מכונה שתהרוג אותו. בזמן שמיטש יורד אט אט אל המכונה, ואנה מנסה לעצור את המכונה על ידי עצירת מנוע האופנוע, ומצליחה לעצור את המנוע כדי שמיטש ימשוך בידית שתשחרר, ובפתאומיות המנוע נדלק ומיטש נהרג.
גופתו של מונסון נמצאה בקבר של ג'ון. האלורן מוצא את גופתו של מיטש במשרד של אלינור ולוגאן ואלינור נעצרים, ולוגאן משכנע את האנט לשחרר אותם לאחר שסיפר לו כי הקליע שפגע במונסון נורה על ידי האלורן, וחושדים כי הוא הג'יגסו המסתורי והחדש. אלינור ולוגאן מגיעים אל האסם בזמן שהאלורן במרדף אחריהם.
באסם, אנה וראיין כבולים בקרסול בשלשלאות. ג'ון מגיע ואומר מדוע דווקא חטף אותם למשחק; אנה גרמה למות תינוקה, והאשימה את בעלה שהתאבד. וראיין גרם למותם של חבריו בצעירותו. למשחק האחרון של השניים; ג'ון משאיר להם רובה ציד טעון באמצע החדר, ואומר שזה המפתח שלהם לחופשיות. אנה יורה בראיין, אך הפיה המוסתרת של הרובה היה הפוך ואנה נהרגת, וראיין מוצא את המפתח שהתעקם, ונשאר למות.
האנט מוצא במקרר של האלורן חתיכות בשר אדם בצורת פאזל. האלורן ארב בפתאומיות ללוגאן ואלינור באסם. אלינור בורחת, ולוגאן והאלורן נחטפים על ידי תוקף שלא נראה לראות עיניהם.
לוגאן והאלורן מתעוררים בתוך המשחק של ג'יגסו עם צווארונים ובהם חותכי לייזר. השניים צריכים להתוודות בפשעים ומעשים שעשו. האלורן מאלץ את לוגאן להתוודות ראשון; לוגאן מתוודה בכך שסייג את צילומי הרנטגן של ג'ון שנים קודם לכן. לוגאן מתוודה אך מת, ותורו של האלורן להתוודות; האלורן מתוודה שהוא שחרר מהכלא פושעים לחופשי. מתוודה וניצל, ולפתע, לוגאן מתגלה כחי ואומר, וגם כהאיש המחוסר הכרה מהמשחק הראשון, שהתרחש עשר שנים קודם לכן. כשג'ון הבין שלוגאן לא צריך למות בגלל טעות כנה, ג'ון הציל אותו וגייס אותו כשוליה. לוגן מגלה שהוא שיחזר את המשחק באסם באמצעות פושעים אחרים שהאלורן הרפה כקורבנות, והפליל את האלורן בתור הרוצח ג'יגסו החדש כנקמה על שחרורו מהכלא של אדגר, שהרג את אשתו של לוגאן. בטענה שהאלורן הפר את הכללים בכך שהכריח אותו להתוודות ראשון, לוגאן מפעיל מחדש את חותכי הלייזר שהורגים את האלורן.
הפקה > פיתוח וכתיבה

במקור הכוונה הייתה לפצל את המסור 7 לשני חלקים אך תוכנית זו בוטלה בעקבות ההצלחה המסחרית החלשה יחסית של המסור 6. כתוצאה מכך חברת Lionsgate Films אשר הפיקה את סרטי המסור החליטה להפסיק להפיק סרטים נוספים לסדרה. אם כי בשנת 2011 הסגן של יו"ר החברה מייקל ברנס חשף כי לאחר דיונים עם רשת CNBC הוחלט כן להפיק סרט חדש בסדרה אם כי לסרט יהיו תסריטאים חדשים זאת ואחר התסריטאים הקודמים לא הצליחו להביא את המסור 6 להצלחה מסחרית.
באוגוסט 2012 דווח באתר Bloody Disgusting אשר עוסק בדיווחים על סרטי אימה כי Lionsgate צפויים להתחיל מחדש את עלילת סרטי הסדרה. בנובמבר 2013 Lionsgate Films החלו בפיתוח של הסרט לאחר שהתסריטאים ג'וש סטולברג ופיטר גולדפינגר הציעו תסריט משלהם לסרט לאחר שנתיים של חיפוש אחר תסריט הולם לסרט.
הסוכנים של השניים פנו אליהם והציעו להם לכתוב תסריט לסרט השמיני בסדרה. השניים שהיו מעריצים של סרטי המסור נענו להצעה בחיוב וכתבו טיוטה לתסריט עבור הסרט השמיני בסדרה. לאחר מספר חודשים מפיקי המסור פנו אליהם והודיעו להם כי הרעיון שלהם הכי הרשים אותם מבין כל הרעיונות לסרט ההמשך ושכרו אותם לשמש כתסריטאים ראשיים לסרט.
הרעיון המקורי של סטולברג וגולדפינגר היה התחיל את הסרט שהשחקנים במשחקי המסור לכודים בתוך אוקיינוס בדרך ללא מוצא אחריי שהם ברחו מהמשחקים של המסור אך ב-Lionsgate פחות אהבו את הרעיון ולכן הצמד נאלץ להציג עוד כמה רעיונות על מנת לשכנע את Lionsgate. בחודשים הבאים הצמד עבד על ליטוש ושכתוב התסריט כאשר הוא החליף את הרעיון של האוקיינוס בלצלם את עלילת הסרט ברפת בדומה לסרטים הקודמים בהם העלילה של הסרט התרחשה במקומות סגורים וחשוכים בעלי אופי קלסטרופובי.
ביולי 2016 האחים שפיריג חתמו על חוזה לבימוי הסרט. המפיק המוזיקלי צ'רלי קלוזר אשר היה אחראי על ההפקה המוזיקלית של כל סרטי המסור שב לעבוד על ההפקה המוזיקלית גם של סרט זה.
הפקה > ליהוק וצילום

בינואר 2017 הוכרז כי השחקנים לורה ונדרווט, האנה אמילי אנדרסון וומנדלה ואן פיבלס יהוו חלק מהקאסט של הסרט. במרץ נודע כי השחקן טובין בל ישוב לגלם את דמותו של ג'ון קרמר. בהמשך גם אושרו מספר שחקנים נוספים שייקחו חלק בסרט ביניהם בריטני אלן, קאלום קית' רני ומאט פאסמור.
עם תקציב של 10 מיליון דולר צילומי הסרט התרחשו במהלך החודשים אוקטובר ונובמבר 2016 בטורונטו. ביוני 2017 אישרו Lionsgate את שם הסרט. שם הסרט באנגלית היה "Jigsaw" בניגוד לסרטים הקודמים בסדרה ששמם היה "Saw".
הצלחה מסחרית וביקורות > הצלחה מסחרית

בארצות הברית ובקנדה הסרט שוחרר במקביל לסרטים כשגיבורים חוזרים וסודות הפרברים כאשר ביומיים הראשונים ליציאתו ליציאתו הסרט גרף 20 מיליון דולר במדינות אלו. במדינות בהם הסרט הוקרן כבר ביום חמישי הסרט גרף 1.6 מיליון דולר (בניגוד לסרט הקודם שגרף 1.7 מיליון דולר ביום זה).סך הכל הסרט גרף 16.64 מיליון דולר בארצות הברית בשבוע הראשון ליציאתו ובכך הגיע למקום הראשון בטבלת הסרטים המכניסים ביותר לאותו שבוע אם כי זהו היה שבוע הפתיחה השני הכי חלש מבין כל סרטי המסור. בסיום שבוע ההקרנה השני שלו הכנסות הסרט צנחו ל-6.56 מיליון דולר, ירידה של 61 אחוזים ובכך הסרט ירד למקום השלישי בטבלת הסרטים המצליחים ביותר באותו שבוע. בסוף שבוע ההקרנה השלישי שלו הכנסות הסרט ירדו ב-47 אחוזים נוספים ועמדו על 3.43 מיליון דולר ובכך הסרט ירד למקום החמישי ברשימת הסרטים המרוויחים ביותר לאותו שבוע. סך הכל הסרט גרף 38.1 מיליון דולר בארצות הברית ו-64.9 מיליון דולר בשאר המדינות בעולם.
הצלחה מסחרית וביקורות > ביקורות

באתר Rotten Tomatoes הסרט קיבל 32 נקודות מתוך 100 בהתבסס על 92 ביקורות ודירוג של 4.8 נקודות מתוך 10 בדירוג הגולשים. באתר Metacritic הסרט קיבל ציון של 39 נקודות מתוך 100 בהתבסס על 18 ביקורות.
שחקנים ודמויות

| שם השחקן/ית | שם הדמות |
| --- | --- |
מט פסמור (אנ'): לוגאן נלסון
טובין בל: ג'ון קרמר / ג'יגסו
קאלום קית' רני: הבלש בראד האלורן
האנה אמילי אנדרסון: אלינור בונוויל
הערות שוליים

↑  המסור 8 באתר movies.org
בדיחה

בדיחה היא אמרה שמטרתה להצחיק.
אורכה של בדיחה יכול להשתנות ובדרך כלל עומד על מספר משפטים בודדים. הבדיחה יכולה להיות יצירה מוגמרת בפני עצמה, או להיות חלק מיצירה קומית ארוכה יותר (כגון מערכון). כמו כן, היא יכולה להיות משולבת ביצירה שעיקרה אינו קומי, כגון חלק מנאום פוליטי או הרצאה חינוכית.
מרבית בני האדם מספרים בדיחות מדי פעם והתנסו, מעט, ביצירת בדיחות חדשות. אולם, יש אנשים שיצירה וסיפור בדיחות היא מקצועם; שנקראו "בדחנים" אך כיום נפוץ יותר הכינוי קומיקאים או סטנדאפיסטים. יצירת בדיחות חדשות ומוצלחות מצריכה יכולת יצירתית גבוהה ולבדחנים דרוש זיכרון טוב, המאפשר להם לחזור על בדיחות ששמעו בעבר.
יתרונות ושימושים

הבדיחה מעוררת צחוק הנחשב לבריא. הוא משחרר אנדורפינים ומשפר את מצב הרוח. בדיחות היוו נושא למחקר רציני מדעי, למשל עבודתו של זיגמונד פרויד: "בדיחות ויחסן לתת מודע".
הבדיחה גם ממלאת תפקיד חברתי. היא נותנת דימוי נעים, נוח ופתוח לאומרה. בדיחות יכולות בקלות להוריד מהלחץ בשיחות חשובות, ולעזור לאנשים זרים לתקשר ביתר נוחות.
על פי המסופר בתלמוד היו תלמידי חכמים כמו רבה שפתחו את שיעורם בבדיחה, על מנת לפתוח את לב התלמידים לשיעור, טכניקה שמקובלת היום על חלק מהמרצים.
מהותה של הבדיחה

לרוב מובע בבדיחה רעיון פרדוקסלי או אבסורדי, שאינו לפי הרצף הרציונלי וההגיון המוכר לנו. בבדיחות חייב להיות אלמנט של הפתעה ושל אמירה שלא צפויה מראש, אחרת הבדיחה תהפוך לסיפור.
לשם הבנת בדיחות מסוימות יש להיות מצוי בקונטקסט או ברקע התרבותי שבו מסופרת הבדיחה. כך בדיחות על פולניות מסופרות מתוך תפיסה מוקדמת על קרירותן ועל האופן שבו הן מקדישות את סבלן. "בדיחות קרש" הן בדיחות שאינן מצחיקות, מכיוון שאלמנט ההפתעה בהן נמוך.
צחוקם של שומעי הבדיחה נובע מהסתירה בין הרעיון שבה לבין הלך החשיבה המקובל. כאשר מתברר שבניסיון לפתור את הסתירה הזו אין טעם, שהרי זוהי בדיחה ובדיחה גרידא, משתחררת האנרגיה שהשקיע המוח בהתמודדות עם הבדיחה, ואנרגיה זו יוצרת את הצחוק.[דרוש מקור]
יתרונה של הבדיחה הוא בשנינותה ובקצרנותה. ככל שהבדיחה תהיה קצרה יותר ומפתיעה יותר, כך היא תיחשב לבדיחה איכותית יותר. ככל שבדיחה הופכת לסיפור ארוך, לרוב היא מאבדת משנינותה ומפסיקה להצחיק.
מהותה של הבדיחה > היחס לאחר

אפלטון, ואחריו תלמידו אריסטו, הסבירו את הצחוק מהחלקה על קליפת בננה כשמחה לאיד. מכאן פתחו תורה שעל פיה צחוק נובע מלעג ומתחושת עליונות. תורות אלה אינן מסבירות את מרבית הבדיחות, ולכן הוסיף תומאס הובס את הרעיון שבבדיחה אדם לועג לעצמו לאחר מעשה: "כמה טיפש הייתי קודם, לפני שהבנתי את העוקץ בבדיחה". כיום אין תורות העליונות זוכות לתמיכה מרובה.
ההבחנה בין "אני" ל"אחר" מאפשרת לצופה או לשומע לחוות תחושה של רווחה, המעוגנת ביסודה בתחושת ההקלה כי הוא אינו מושא ההומור ואינו נפגע ממנו. כאשר ההבחנה אינה קיימת, או שישנה קרבה גדולה בין ה"אני" למושא ההומור, מידת הרווחה והשעשוע שחווה הצופה או השומע מתמעטים וגם ההנאה שלו מן ההומור מתמעטת.
דוגמה טיפוסית לכך יכולה לשמש בדיחות על מוצאם של אנשים, המשעשעות בעיקר אנשים שאינם ממוצא זה. גם מחזה כמו החלקה על קליפת בננה או נפילה ישעשעו בדרך כלל את הצופים במחזה, אך לא את המחליק או הנופל עצמו. פעמים רבות, עם זאת, עשוי הומור העוסק בקהילה מובחנת כלשהי לשעשע את חברי הקהילה, כאשר הם סבורים – בצדק או שלא בצדק – שהם מובחנים ממושאיו האמיתיים של ההומור. דוגמה לכך ניתן למצוא בעורכי דין התולים על קירות משרדיהם את איוריו של דוּמה הלועגים לעוסקים במקצוע, מתוך סברה שחיצי ההומור של דומה אינם פוגעים בהם דווקא.
התייחסות הומוריסטית לעיקרון זה ישנה בסדרת הטלוויזיה "משפחת סימפסון": לאחר שהומר סימפסון מאבד את רישיון הנהיגה שלו עקב נהיגה בשכרות, הוא נאלץ לקבל קורס נהיגה מונעת ולראות תמונות מזעזעות של תאונות שנגרמו כתוצאה מאלכוהול. בעוד שהקהל הצופה מזועזע מהמראות, הומר פורץ בצחוק ואומר "זה מצחיק כי זה לא אני" ("It's funny because it's not me").
מהותה של הבדיחה > הפתעה

הגדרה מוכרת ומתבקשת היא "הפתעה". בדיחות מפתיעות.
-דוקטור, האם אוכל לנגן בפסנתר אחרי הניתוח?
- בוודאי.
- נפלא! קודם לא ידעתי.
ההומור בבדיחה בנוי על הפער שבין ציפיותינו (המצב המוכר בו אנשים שנפגעו באיבר הדרוש לפרנסתם שואלים רופא אם יוכלו לעשות בו שימוש כמקודם) ותשובתו המפתיעה של האיש, שכלל אינו יודע לנגן בפסנתר.
אם נעקר את יסוד ההפתעה בבדיחה, ההומור ייעלם ממנה:
בדוגמה זו, סולקה ההפתעה כבר בתחילת הבדיחה, ומסיבה זו היא אינה מצחיקה. מאותה סיבה בדיוק, רוב הבדיחות המוכרות לצופה או לשומע אינן מעוררות בו שעשוע או צחוק, משום שיסוד הפער וההפתעה נעלם מהן. במטבע דומה, מצבים הומוריסטיים החוזרים פעם אחר פעם ומוכרים מראש לצופה, הופכים פחות מבדחים ומשעשעים כאשר חוזרים עליהם פעם אחר פעם.
פעמים רבות, בנוי ההומור על שימוש ב"שלשות", כמו בפתיחה הקלאסית לבדיחות רבות: "רבי, כומר וקאדי נכנסים לבאר..." לרוב, מבוססות בדיחות מסוג זה על שתי דוגמאות דומות (לדוגמה, הכומר עושה כך, הרבי עושה בדומה לכך), כך שאצל השומע נוצרת מערכת ציפיות מסוימת בתוך מסגרת סיפור הבדיחה. הדוגמה השלישית ("אומר הקאדי...") היא זו הסותרת את מערכת הציפיות וכך נוצרת הבדיחה.
מהותה של הבדיחה > הפתעה > תורות אי ההלימה

מרבית תורות ההומור מדברות על שתי תבניות חשיבה המופעלות על אותו חלק עולם. יותר מכך - שתי תבניות לא תואמות, ולכן נקראות תורות מסוג זה "תורות של אי הלימה". למשל, הבדיחה הבאה, שהיא המקור היווני לבדיחת ה"פילים בחיפושית":
הבדיחה פותחת בתבנית חשיבה של "גודל" - השומע תוהה איך ייכנסו פילים גדולים לתוך עגלות קטנות. מתברר שתבנית החשיבה שבעל הבדיחה מתכוון אליה היא חשבונית - זהו תרגיל אריתמטי פשוט.
בבדיחה הזאת לא סתם מופעלות שתי תבניות חשיבה, אלא מתחולל מעבר מתבנית אחת לאחרת. זוהי הגדרתו של אייזק אסימוב: בבדיחה משתנה במפתיע זווית הראייה.
ארתור קסטלר, בספרו מעשה היצירה כותב על מפגש של שתי תבניות חשיבה מרוחקות, והוא טוען שסוג מפגש כזה אחראי גם ליצירה אמנותית ומדעית. הוא נותן כדוגמה את הבדיחה הבאה:
תבנית החשיבה של נאמנות בחיי הנישואין מוחלפת בזו של מילוי תפקידים.
עמנואל קאנט טען שהומור נוצר מסיכול ציפיות - משהו רב משמעות מתגלה כהבטחה ריקה. הרברט ספנסר השתמש בהגדרה דומה - מעבר מגבוה לנמוך. ארתור שופנהאואר טען שבדיחה נולדת מהפעלת מערכת מושגים לחלק עולם שהם אינם מתאימים לו.
בספרו הצחוק, מ-1900, טען אנרי ברגסון שאנחנו צוחקים כשאנו מגלים מכניות בפעולה שהייתה צריכה להיות אנושית. למשל, החלקה על קליפת בננה מגלה לנו שהגוף הוא חלק מן העולם הגשמי, ומציית לחוקי המכניקה ולאו דווקא לרצונו של המחליק.
בנוסף, יש הטוענים שבבסיס הבדיחה והומור בכלל עומדת התנגשות של שניים או יותר הקשרים שונים. בעוד תחילת הבדיחה נעוץ בהקשר x הרי שסופה או הפואנטה הגורמת לצחוק מגיעה עם הקשר y. התגשות ההקשרים היא הגורמת לצחוק. טענה זו יכולה להסביר חלק גדול מהמכניקה של הבדיחות בכלל.
סוגי בדיחות

קיימים סוגים רבים של בדיחות, אשר ניתן לסווג אותן בכמה ממדים. בדיחה מסוימת יכולה להתאים ליותר מקטגוריה אחת. לדוגמה: בדיחות החלפת נורה יכולות להתייחס לקבוצות החברתיות משתנות מבעלי מקצוע מסוים, קבוצה אתנית מסוימת או מאפיינים מאגדים אחרים.
סוגי בדיחות > שעשועי לשון

שעשועי לשון ומשחקי מילים הם מגוון השימושים הנעשים בשפה לשם שעשוע, תוך ניצול סגולותיה של השפה. שעשועי הלשון יכולים להיות בעלי אופי הומוריסטי ולהיחשב כבדיחות.
סוגי בדיחות > שעשועי לשון > בדיחות משחקי מילים

משחקי המילים מבוססים על כפל משמעויות שניתן למצוא בשפה. לעיתים מתייחסים למטאפורה במובן הפשוט של המילים שהיא מיצגת, והבדיחה מצחיקה משום שהיא חורגת מהמשל הברור מאליו הגלום במילים. לעיתים קרובות משלבים משחקי מילים בתוך ז'אנרים אחרים של בדיחה, כדי שהתוצר הסופי יהיה מתוחכם ומשעשע יותר.
בריאיון עם יחיאל ספרא, המרבה להתעסק בהומור ובחידודים, הסביר את רברבנותו: "הצניעות היא נר לרגליי. לכן אני דורך עליה".
בדיחות של משחקי מילים בדרך כלל קשות להבנה לאנשים שלא אמונים על השפה, כיוון שמדובר בדרך כלל בדברים ייחודיים לשפה, ולרוב מדובר בדקויות קטנות, בידיעת ביטויים ובהחלפות של אותיות במילים דומות ולא ברעיון ששווה לכל נפש בכל שפה.
סוגי בדיחות > איכות הבדיחה - בדיחות קרש (בדיחות א')

בדיחת קרש היא בדיחה בעלת שורת מחץ טיפשית או שחוקה. בדיחות קרש כאלה פופולריות בקרב ילדים, בשל פשטותן. לרוב, בבדיחת הקרש חוסר ההיגיון בולט מאוד והוא למעשה הגורם לצחוק.
ישנה קבוצה נוספת המשתייכת לבדיחות הקרש המתאפיינת בכך שאין כלל משמעות לוגית לבדיחה.
לעיתים קורה שבדיחת קרש הופכת למצחיקה - לאו דווקא בגין תוכנה, אלא בגין סיבות חיצוניות לגמרי - למשל בגין היותה מסופרת כאילו הייתה מצחיקה. דוגמה קלאסית שהתפרסמה מאוד בתרבות ההומוריסטית הישראלית - שאובה מתוך מערכוני הגשש החיוור:
כמה?
7.
מה 7?
מה כמה?
הבדיחה האמיתית נוצרת אפוא מכך שבדיחת הקרש מוצגת כבדיחה אמיתית, בבחינת "נבואה המגשימה את עצמה".
סוגי בדיחות > סוגי בדיחות על פי נושא

ישנן בדיחות המתמקדות בנושא או תחום תוכן מסוים.
סוגי בדיחות > סוגי בדיחות על פי נושא > בדיחות מקצוע

בדיחות מקצוע הן בדיחות הדומות לבדיחות אתניות בהתבססותן על סטריאוטיפים, רק שאלו סטריאוטיפים על בעלי מקצוע מסוים ולא עדתיים. תת-סוגה היא הבדיחות על הפוליטיקאים, כנראה המקצוע המושמץ ביותר בבדיחות:
"ילד, סנטה קלאוס ופוליטיקאי הגון ראו שטר של 20 דולר נופל על הרצפה. מי הרים אותו?"
"הילד, כי שני האחרים לא קיימים."